|  |
| --- |
| **ОДЛУКА**  **О ВИСИНИ ТРОШКОВА ЗА ИЗДАВАЊЕ ЛИЦЕНЦИ ЗА ОБАВЉАЊЕ ЕНЕРГЕТСКИХ ДЕЛАТНОСТИ**  *("Сл. гласник РС", бр. 13/2016)* |

**ОСНОВНЕ ОДРЕДБЕ**

1. Овом одлуком утврђује се накнада за пружање услуга из надлежности Агенције за енергетику Републике Србије (у даљем тексту: агенција) - издавање лиценци за обављање енергетских делатности које су одређене законом којим се уређује област енергетике.

Под накнадом из става 1. ове тачке, подразумева се трошак који агенција има у процесу утврђивања испуњености услова за обављање енергетских делатности за које је потребна лиценца и издавања лиценци из надлежности агенције, а које имају карактер јавних услуга у смислу прописа који уређују буџетски систем.

2. Висина накнаде за издавање лиценци за обављање енергетских делатности износи:

|  |  |  |
| --- | --- | --- |
| Ред. Бр. | Лиценца (Енергетска делатност) | Накнада  за лиценце  (динара) |
| 1 | Производња електричне енергије |  |
| 1.1 | Производња електричне енергије - до 2 агрегата | 160.000 |
| 1.2 | Производња електричне енергије - 3 до 6 агрегата | 180.000 |
| 1.3 | Производња електричне енергије - 7 до 12 агрегата | 200.000 |
| 1.4 | Производња електричне енергије - преко 12 агрегата | 250.000 |
| 2 | Комбинована производња електричне и топлотне енергије |  |
| 2.1 | Производња топлотне енергије у електранама-топланама - до 2 агрегата | 140.000 |
| 2.2 | Производња топлотне енергије у електранама-топланама - преко 2 агрегата | 160.000 |
| 3 | Пренос ел. енергије и управљање преносним системом | 250.000 |
| 4 | Дистрибуција електричне енергије и управљање дистрибутивним системом | 250.000 |
| 5 | Дистрибуција електричне енергије и управљање затвореним дистрибутивним системом | 150.000 |
| 6 | Снабдевање електричном енергијом | 130.000 |
| 7 | Снабдевање на велико електричном енергијом | 130.000 |
| 8 | Управљање организованим тржиштем електричне енергије | 130.000 |
| 9 | Транспорт и управљање транспортним системом за природни гас | 250.000 |
| 10 | Складиштење и управљање складиштем природног гаса | 180.000 |
| 11 | Дистрибуција и управљање дистрибутивним системом природног гаса |  |
| 11.1 | Дистрибуција природног гаса - до 5 места преузимања | 160.000 |
| 11.2 | Дистрибуција природног гаса - 6 до 15 места преузимања | 180.000 |
| 11.3 | Дистрибуција природног гаса - 16 до 50 места преузимања | 200.000 |
| 11.4 | Дистрибуција природног гаса - преко 50 места преузимања | 250.000 |
| 12 | Снабдевање природним гасом | 130.000 |
| 13 | Јавно снабдевање природним гасом |  |
| 13.1 | Количина до 10 милиона м3 | 130.000 |
| 13.2 | Количина од 10 - 50 милиона м3 | 140.000 |
| 13.3 | Количина преко 50 милиона м3 | 150.000 |
| 14 | Производња деривате нафте | 200.000 |
| 15 | Транспорт нафте нафтоводима | 250.000 |
| 16 | Транспорт деривате нафте продуктоводима | 250.000 |
| 17 | Складиштење нафте, деривата нафте и биогорива |  |
| 17.1 | са до 5 резервоара | 150.000 |
| 17.2 | са преко 5 резервоара | 200.000 |
| 18 | Трговина нафтом и дериватима нафте, биогоривима и компримованим природним гасом |  |
| 18.1 | са до 5 резервоара | 200.000 |
| 18.2 | са преко 5 резервоара | 240.000 |
| 19 | Трговина горивима ван станица за снабдевање превозних средстава | 200.000 |
| 20 | Пуњење посуда за течни нафтни гас, компримовани и утечњени природни гас | 160.000 |
| 21 | Трговина моторним и другим горивима на станицама за снабдевање превозних средстава |  |
| 21.1 | до 1 станице | 140.000 |
| 21.2 | од 2 - 5 станица | 150.000 |
| 21.3 | од 6 - 10 станица | 170.000 |
| 21.4 | од 11 - 20 станица | 180.000 |
| 21.5 | од 21 - 50 станица | 200.000 |
| 21.6 | преко 50 станица | 250.000 |
| 22 | Трговина горивима за пловила | 150.000 |
| 23 | Производња биогорива | 150.000 |
| 24 | Производња биотечности | 150.000 |
| 25 | Намешавање биогорива са горивима нафтног порекла | 150.000 |

3. У случају да енергетски субјект, у складу са законом којим се уређује област енергетике, поднесе захтев за измену решења којим је издата лиценца, висина накнаде коју плаћа за измену тог решења се рачуна као производ коефицијента 0,3 и трошка за издавање лиценце за одговарајућу делатност.

4. Енергетским субјектима којима, по сили закона, престаје да важи лиценца за обављање енергетске делатности снабдавања електричном енергијом, накнада за издавање нове лиценце за енергетску делатност снабдевања електричном енергијом, односно санбдевања на велико електричном енергијом, обрачуната у складу са овом одлуком, умањује се сразмерно времену за који лиценца која престаје по сили закона није коришћена.

5. Обавеза на име накнаде за издавање лиценце за обављање енергетске делатности настаје тренутком подношења захтева.

6. Даном ступања на снагу ове одлуке, престају да важе Критеријуми и мерила за одређивање висине накнаде за обављање енергетских делатности ("Службени гласник РС", бр. 46/13 и 94/15).

7. Ова одлука се, по добијању сагласности Министарства финансија, објављује се у "Службеном гласнику Републике Србије" и ступа на снагу осмог дана од дана објављивања.